ADVANC ยอดใช้ Data ช่วงปีใหม่พุ่งกว่า 2 เท่า ลุ้นกำไร Q4/60 โตแกร่งแนะซื้อ
ADVANC ยอดใช้ Data ช่วงปีใหม่พุ่งกว่า 2 เท่า ลุ้นกำไร Q4/60 โตแกร่งแนะซื้อ
4 ม.ค. 2561

บล.ฟินันเซีย ไซรัส ระบุในบทวิเคราะห์วันนี้(4ม.ค.) ว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ยอดใช้ Data ในเทศกาลปีใหม่เพิ่มขึ้นกว่า 2  เท่า เมื่อเทียบกับช่วงเดียวกันของปีก่อน ทั้งการ Live และ Share ใน social media รวมถึงการส่งความสุขผ่าน Line
โดยยังคาดกำไรปกติไตรมาส 4/60 โตแข็งแกร่ง +1.3% เทียบไตรมาสก่อนหน้า, 16.5% เทียบช่วงเดียวกันของปีก่อน ส่วนทั้งปี 60 คาด -4.9% เทียบช่วงเดียวกันของปีก่อนก่อนจะกลับมาโตครั้งแรกในรอบ 3 ปี +9.6% เทียบช่วงเดียวกันของปีก่อนในปีหน้า จากการลงทุนที่ผ่านจุดสูงสุดไปแล้ว การแข่งขันที่คาดว่าจะไม่รุนแรงกว่าเดิม และการขยายตลาด Enterprise หลังเข้าซื้อ CSL
NVDR ซื้อสุทธิใน ธ.ค.60 มากสุดในรอบ 4 เดือน 618 ลบ.สวนทางกับยอดขายสุทธิของต่างชาติใน SET ที่ต่อเนื่องเป็นเดือนที่ 3 มากถึง 9 พันลบ.ยังแนะนำซื้อในฐานะ Top Pick ของกลุ่ม ราคาเป้าหมาย 220 บาท